

Langusova ulica 4, 1535 Ljubljana T: 01 478 82 00

E: gp.mope@gov.si

www.mope.gov.si

|  |  |
| --- | --- |
| Številka: 007-241/2024-6 | |
| Ljubljana, 21. 11. 2024 | |
| EVA 2024-2570-0094 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| ZADEVA: Uredba o spremembah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice – predlog za obravnavo | | | |
| 1. Predlog sklepov vlade: | | | |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O in 23/24) je Vlada Republike Slovenije na \_\_\_ seji dne \_\_\_\_\_\_\_ pod točko \_\_\_ dnevnega reda sprejela naslednji  **SKLEP:**  Vlada Republike Slovenije je izdala Uredbo o spremembah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice ter jo objavi v Uradnem listu Republike Slovenije.  Barbara Kolenko Helbl  generalna sekretarka  Prejmejo:   * Ministrstvo za okolje, podnebje in energijo * Služba Vlade Republike Slovenije za zakonodajo * Urad Vlade Republike Slovenije za komuniciranje | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Bojan Kumer, minister za okolje, podnebje in energijo * Darko Trajanov, generalni direktor Direktorata za prometno politiko, * mag. Matjaž Vrčko, vodja Sektorja za javni potniški promet, Direktorat za prometno politiko, * Suzana Tajnik, sekretarka v Sektorju za javni potniški promet, Direktorat za prometno politiko. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva: | | | |
| Ministrstvo za okolje, podnebje in energijo (v nadaljnjem besedilu: MOPE) je skladno z določbo 45. člena Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št.109/21, 181/21, 54/22 – ZUJPP, 56/22 in 48/23; v nadaljnjem besedilu: Uredba) podelilo koncesije na podlagi javnega naročila »Izbira koncesionarjev za izvajanje gospodarske javne službe javni linijski prevoz potnikov na območju Republike Slovenije« (v nadaljnjem besedilu: nove koncesije).  V skladu s šestim odstavkom 8. člena Uredbe se med trajanjem koncesije lahko standard dostopnosti na predlog izvajalca, lokalne skupnosti ali pobudo organa JPP spremeni, če razred za posamezen par naselja ne ustreza več dejanskemu stanju ali se spremeni, opusti ali uvede nov par.  Z začetkom izvajanja novih koncesij (1.7.2024) se je aktivno spremljalo izvajanje standarda dostopnosti, ki je pokazalo, da ni potrebe po večjem številu prevozov v času novoletnih in prvomajskih počitnic, zato se je organ JPP odločil za spremembo režima, ki je sestavni del standarda dostopnosti, opredeljenega v Prilogi 2 Uredbe. V novih koncesijah se je na letni ravni dvignil obseg prevozov za 22% (leto 2023/leto 2025). Sprememba režima v času novoletnih in prvomajskih počitnic bo povzročila, da se bo skupni obseg prevozov zmanjšal za cca. 0.75 %.  V letu 2023 se je prevozilo cca. 51 mio km, v letu 2025 pa se bo 65 mio km (brez integriranih linij).  Skladno z navedenim se spremeni Priloga 2 k Uredbi v delu, ki se nanaša na tipe dnevov za potrebe določanja standardov dostopnosti. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  Sprememba režima v času novoletnih in prvomajskih počitnic bo povzročila, da se bo skupni obseg prevozov zmanjšal za cca. 0.75 %, kar na letni ravni znese 510.000 km. Stroškovna cena, do katere so v času priprave sprememb upravičeni koncesionarji znaša 2,27 EUR/km, kar na letni ravni pomeni prihranek v višini 1.157.700,00 EUR. Ocenjene finančne posledice se lahko spremenijo, če se spremeni cena na km ali obseg kilometrov, ki pa ga ne moremo predvideti oz. oceniti. Vsekakor se obseg prevozov in cena na km predvidoma ne bosta spreminjala za več kot nekaj %. Razen v primeru, če bi prišlo do izrednih situacij, kot je bil npr. Covid, inflacija oz. druga višja sila. Prihranek bo zagotovljen na proračunski postavki 231878 - Gospodarska javna služba v linijskem prometu, na projektu šifra v NRP 2430-21-3345 Izvajanje GJS prevoza potnikov. | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | | 1.157.700,00 | | 1.157.700,00 | 1.157.700,00 | | | 1.157.700,00 |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  | | | | | | | | |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**  **Ocena finančnih posledic, ki niso načrtovane v sprejetem proračunu**  V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| 7.b Predstavitev ocene finančnih posledic pod 40.000 EUR:  Gradivo nima finančnih posledic. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani.  Gradivo ne posega v pristojnosti občin. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
|  | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti, * občine in združenja občin ali pa navedite, da se gradivo ne nanaša nanje.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | / | |
| **11. Gradivo je uvrščeno v delovni program vlade:** | | | | | | | / | |
| mag. Tina Seršen  DRŽAVNA SEKRETARKA | | | | | | | | |

PRILOGa:

* Priloga (jedro gradiva) – Uredba o spremembah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice

**PRILOGA**

Na podlagi 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O in 23/24) Vlada Republike Slovenije izdaja

**UREDBO**

**o spremembah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice**

1. člen

V Uredbi o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22 in 48/23) se v Prilogi 2 besedilo pod napovednim stavkom »Tipi dneva za potrebe določanja standardov dostopnosti so:«:

* pod oznako »DŠ« spremeni tako, da se glasi:»Vozi ob delavnikih, razen ob sobotah, od 1. septembra do 24. junija. Ne vozi v času novoletnih in prvomajskih šolskih počitnic.«,
* pod oznako »DŠP« spremeni tako, da se glasi:»Vozi ob delavnikih, razen ob sobotah, od 26. junija do 31. avgusta ter v času novoletnih in prvomajskih šolskih počitnic.«,
* pod oznako »SO« spremeni tako, da se glasi:»Vozi ob sobotah.«,
* pod oznako »NEP« spremeni tako, da se glasi:»Vozi ob nedeljah, praznikih in dela prostih dnevih.«.

KONČNA DOLOČBA

1. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-73/2023

Ljubljana,dne \_\_. novembra 2024

EVA 2024-2570-0094

Vlada Republike Slovenije  
**dr. Robert Golob**predsednik

**OBRAZLOŽITEV**

**EVA 2024-2570-0094**

**Pravna podlaga**

Pravna podlaga za izdajo Uredbe o spremembah Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice je 50. člen Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O in 23/24).

**Obrazložitev**

Na podlagi drugega odstavka 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O in 23/24) Vlada Republike Slovenije s koncesijskim aktom določi snope linij, standard dostopnosti, standard kakovosti, delež čistih vozil v cestnem prometu v skladu z Direktivo 2009/33/ES Evropskega parlamenta in Sveta z dne 23. aprila 2009 o spodbujanju čistih in energetsko učinkovitih vozil za cestni prevoz (UL L št. 120 z dne 15. 5. 2009, str. 5), zadnjič spremenjeno z Direktivo (EU) 2019/1161 Evropskega parlamenta in Sveta z dne 20. junija 2019 o spremembi Direktive 2009/33/ES o spodbujanju čistih in energetsko učinkovitih vozil za cestni prevoz (UL L št. 188 z dne 12. 7. 2019, str. 116), tarifo in način financiranja.

Ministrstvo za okolje, podnebje in energijo (v nadaljnjem besedilu: MOPE) je v skladu z določbami 45. člena Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22 in 48/23; v nadaljnjem besedilu: uredba) podelilo koncesije na podlagi javnega naročila »Izbira koncesionarjev za izvajanje gospodarske javne službe javni linijski prevoz potnikov na območju Republike Slovenije« (v nadaljnjem besedilu: nova koncesija), ki obsega dvanajst koncesijskih območij, ter izbralo izvajalce in z njimi podpisalo koncesijske pogodbe za izvajanje gospodarske javne službe javni linijski prevoz potnikov v notranjem cestnem prometu, ki so se začele izvajati 1. julija 2024.

8. člen uredbe določa standard dostopnosti in okvirni vozni red. Standard dostopnosti po tej uredbi pomeni minimalno število prometnih navezav naselja ob upoštevanju števila potencialnih potnikov pri dnevni migraciji. Minimalno število prometnih navezav je določeno za vsako vrsto dneva posebej ter izraža skupno dostopnost z javnim avtobusnim in železniškim potniškim prometom.

Splošna shema standarda dostopnosti je določena v Prilogi 2, ki je sestavni del uredbe, in se uporablja tudi za razvrščanje parov naselij v razrede prometnih povezav. Organ JPP izdela pare naselij, za katere se zahteva povezanost z JPP, in vsakemu paru določi skupni razred.

Med trajanjem koncesije se lahko standard dostopnosti na predlog izvajalca, lokalne skupnosti ali pobudo organa JPP spremeni, če razred za posamezni par naselja ne ustreza več dejanskemu stanju ali se spremeni, opusti ali uvede nov par.

Z začetkom izvajanja novih koncesij (1. julij 2024) se je aktivno spremljalo izvajanje standarda dostopnosti, spremljanje pa je pokazalo, da ni potrebe po večjem številu prevozov v času novoletnih in prvomajskih počitnic, zato se je organ JPP odločil za spremembo režima, ki je sestavni del standarda dostopnosti, opredeljenega v Prilogi 2 uredbe. V novih koncesijah se je na letni ravni povečal obseg prevozov za 22 odstotkov (leto 2023 v primerjavi z letom 2025). Sprememba režima v času novoletnih in prvomajskih počitnic bo povzročila, da se bo skupni letni obseg prevozov zmanjšal za približno 0,75 odstotka.

V letu 2023 je bilo prevoženih približno 51 milijonov km, v letu 2025 pa bo prevoženih 65 milijonov km (brez integriranih linij).

V skladu z navedenim se spremeni Priloga 2 uredbe v delu, ki se nanaša na vrsto dni za potrebe določanja standardov dostopnosti.